**פרוטוקול ישיבת הנהלת קהילה מס' 11/20 מיום 12.5.20**

1. **התייעצות לגבי השכרת דירות להורי חברים – בהשתתפות ענת מרום**
2. ענת וחן תיארו את המצב הנוכחי, את היתרונות והחסרונות.
3. בדיון עלו הדברים האלה:

* השכרה להורי חברים מסייעת לחבר שפונה.
* הורה הוא שוכר קבוע לאורך זמן – טוב לענף.
* ישנו חשש שחבר שמביא את הוריו יעלה דרישות מוגזמות לתנאים ותכולה בדירה.
* דרושה הקמת צוות שיגבש מדיניות.
* חשוב לדעת מראש שאדם מבוגר ימשיך לשכור כאן דירה כל עוד ירצה או יתאים לו, והדבר יכול להימשך שנים ארוכות.
* יש לחשוב על דירות "מתאימות" שיוצעו רק למבוגרים.
* דרושה בדיקת כדאיות השקעה בריכוז דירות מתאים כמו המדורגים.

**החלטה**: ככלל, אין התנגדות להשכרה להורי חברים או קרובי חברים מבוגרים.

צוות שיכלול את חן, ענת ועוד חבר מהנהלת קהילה יגבש מדיניות לאור הדברים שעלו בישיבה.

1. **הקצאת דירונית סיעוד/אירוח למגורי חבר במקום להשכרה – בהשתתפות ענת מרום**

הנושא עולה לאור פניית חברים בנושא. בתכנית העבודה של הקהילה ל-2020 קיבלנו החלטה שאחת מהדירוניות תוקצה להשכרה לאור העובדה שעד כה לא היה צורך בשתי דירוניות שישוריינו למקרים של חברים סיעודיים.

גם כעת נראה שניתן להשכיר דירה אחת. (ההשכרה הושהתה בשל הצורך לשריין דירות למקרי בידוד במגפת הקורונה.)

הוחלט שהדירונית תישאר להשכרה קצרת טווח שתאפשר שימוש בה כדירת סיעוד במקרה הצורך ותאפשר הכנסה לקהילה בתקופה שבה יש ירידה בהכנסות וכאשר במקביל קיימות דירות אחרות בסטנדרט שהולם חברים צעירים.

1. **השקעות 2020 קהילה**

לאחר שבסוף חודש מרץ החלטנו על הקפאת ההשקעות, אנו חוזרים "לשחרר" ביצוע השקעות באופן מדורג.

1. שיפוץ גופלי: 40 אלף ₪ – אושר.
2. הזזת קו תקשורת מבית ויקטוריה לבית גורדון: 58 אלף ₪.

הוחלט שלפני אישור ההשקעה יש לקבוע מנגנון לגבי השתתפותם של דיירים נוספים בהמשך לצורך בכיסוי ההשקעה הנוכחית.

1. **המלצת הנהלת קהילה לאיוש תפקיד ריכוז בריאות ורווחה – מעיין פיין**

נופר הציגה את תהליך האיתור והראיונות שהתקיימו.

הנהלת הקהילה אישרה פה אחד את מועמדותה של מעיין לתפקיד. הבחירה תתקיים באספה.